GiliGold/VAD_KnessetCorpus huggingface dataset:
מיקי לוי:
 קודם כל על כל העשייה שלכם, על ההתנדבות
מיקי לוי:
 ננסה לטפל בעניין הזה
מיקי לוי:
 משרד המשפטים תתייחסו גם לעניין הזה
דנה רוטשילד:
תודה לך, שמי דנה רוטשילד, אני מיחידת התיאום הממשלתית לזכויות ילדים ונוער
דנה רוטשילד:
 יחידה שפועלת במסגרת החטיבה החברתית ומשרד המשפטים
דנה רוטשילד:
 אני רציתי רגע גם לומר מילה להיכרות של הוועדה על החטיבה ועל היחידה שלנו ועל נושאים שקשורים לדוח הספציפי הזה
דנה רוטשילד:
 אז היחידה שלנו בעצם הוקמה במסגרת החלטת ממשלה 1652 לפני כשנה
דנה רוטשילד:
      פעלנו לפני כן במתכונת אחרת והתרחבנו לשמחתנו
דנה רוטשילד:
 והתפקיד שלנו בעצם כשמו כן הוא תיאום בין משרדי ובין מגזרי בנושאים שקשורים לילדים ונוער, באמצעות כלים שונים
דנה רוטשילד:
 הרציונל הוא שילדים כמובן אינם מסודרים לפי המבנה של משרדי הממשלה והרבה מתחומי החיים שלהם נוגעים לכמה משרדים
דנה רוטשילד:
 שמענו דוגמה כאן בהקשר הזה
דנה רוטשילד:
 אני אומר שלפי החלטת הממשלה אנחנו אמנם עוסקים בילדים החל מכיתה א ומעלה, לפני כן יש את המועצה לגיל הרך
דנה רוטשילד:
 הגעתי לכאן היום גם כדי לשמוע וללמוד את הנושא
דנה רוטשילד:
 אני רוצה להודות ל יו"ר על הישיבה החשובה ועל התיעדוף של הנושא שהצגת, שכמובן קראנו את הדוח ואנחנו מוטרדים בכל מה שקשור לילדים ומה הצורך בעשייה רבה יותר
דנה רוטשילד:
 ואני יודעת שהמשרדים פועלים רבות בנושאים האלה
דנה רוטשילד:
 בהקשר הספציפי אני רוצה לציין שיש היבט נוסף בהחלטת הממשלה שציינתי
דנה רוטשילד:
 לפני כחודש התכנסה לראשונה וועדת מנכ"לים לזכויות ילדים ונוער, שהוקמה מכוח אותה החלטת ממשלה בראשה עומד מנכ"ל משרד המשפטים, ושותפים לה מנהלי משרדים נוספים- בריאות, חינוך, רווחה, אוצר, ביטחון הפנים
דנה רוטשילד:
 בעצם משרדים שנוגעים לסוגיות שקשורות לילדים
מיקי לוי:
אתם יכולים להכניס את הנושא שעלה כאן עכשיו, של ילדים נטושים, בודדים
מיקי לוי:
 אני לא יודע איך לקרוא להם באמת
דנה רוטשילד:
אז כמו שציינתי, גם הוועדה וגם היחידה שלנו, לפי החלטת הממשלה מכיתה א ומעלה
דנה רוטשילד:
 אבל אני אשמח לנסות לסייע לעזור ולקשר לגורמים הרלבנטיים לדבר
מיקי לוי:
אני מבקש בשם הוועדה לביקורת המדינה
מיקי לוי:
 אם את רוצה אני כן אשלח את המכתב שלי לשר הרווחה
מיקי לוי:
 אם את אומרת עזוב, אנחנו יוצרות קשר עכשיו וננסה לפתור את זה כמשרד המשפטים במסגרת ועדת המנהלים שהוקמה, אני אשמח מאוד
מיקי לוי:
 לא יכול להיות שבמדינת ישראל עמותה תיכנס לאיזה נישה שהמדינה לא מטפלת
דנה רוטשילד:
אני אומר בנושא הספציפי הזה ואז אני אתייחס לנושא שרלוונטי לדוח בנושא הספציפי הזה
דנה רוטשילד:
 אנחנו לא מחליפים כמובן את משרדי הממשלה, בכינוס הדיון של ועדת המנכלים, עלה לדיון נושא בריאות הנפש אצל ילדים
דנה רוטשילד:
 במיוחד אחרי תקופת הקורונה
דנה רוטשילד:
 חשבנו שזה נושא חשוב שכדאי להעלות אותו כבר בדיון הראשון והוחלט בדיון הזה להקים צוות עבודה בראשות נציג בכיר ממשרד הבריאות, שימנה מנכ"ל משרד הבריאות, ובשיתוף כלל המשרדים הרלוונטיים
דנה רוטשילד:
 שהוא יפעל במשך כחמישה חודשים לגיבוש ויישום של תוכניות ממשלתיות בתחום של בריאות הנפש של ילדים ונוער
דנה רוטשילד:
 אז ככה קראנו את הדוח ואנחנו עוקבים אחרי הדברים
דנה רוטשילד:
 רק רציתי לציין שהדברים היו ידועים, ונשמח להמשיך לעבוד בשיתוף פעולה עם הוועדה
יעקב אשר:
ד"ר שכטר
יעקב אשר:
 ד"ר גילת ליבני שהיא מנהלת מחלקת ילדים א' בשניידר
יעקב אשר:
 היא הלכה והיא ביקשה שאני אקריא לכם, כי היא אמרה שזה הניסיון הראשון של אשפוז בית בבית חולים שניידר, שהתחיל בראשון לנובמבר ונגמר ב-31/05 כי זה היה פיילוט
יעקב אשר:
 היא אמרה שזה היה פיילוט מאוד מוצלח, כי בתקופה הזו אושפזו במסגרת אשפוז הבית 146 חולים מתוך 4100 חולים, כלומר 3
יעקב אשר:
5%
יעקב אשר:
 אבל זה נשמע מעט, רק כשהיא אומרת שכל ילד כזה מתאשפז לפחות לארבעה ימים
יעקב אשר:
 זאת אומרת שזה כבר הוריד במחלקות האשפוז בשניידר שהן בתפיסת על 600 ימי אשפוז
יעקב אשר:
 היא אמרה שהפיילוט הזה היה כל כך מוצלח, שעכשיו מדברים על להכיל אותו מעבר לשניידר וגם מעבר לקופת חולים הכללית
מיקי לוי:
ד"ר שכטר, אני נאלץ להפסיק אותך, מהסיבה הפשוטה דנו בזה 45 דקות, ו הדליקו לי פרוג'קטור כזה ענק
מיקי לוי:
 ובינואר ביקשתי ממשרד הבריאות להביא תוכנית לאומית- לא במסגרת בית חולים כזה או אחר אלא תוכנית לאומית לאשפוז ביתי עבור ילדים
מיקי לוי:
 הבנתי משני מנהלי המחלקות בבתי החולים שהופיעו כאן בזום- מה היתרונות ואני לא מגלגל את זה הצידה
מיקי לוי:
 אני רוצה בינואר תוכנית לאומית לאשפוז ביתי עבור ילדים
מיקי לוי:
 ברור לי שאני לא יכול לבנות בית חולים לילדים מחר בבוקר
מיקי לוי:
 זה לא יקרה גם אם יתנו לי כוחך כי אין לי את הכסף
מיקי לוי:
 וזה בכוחה של הוועדה לביקורת המדינה, כן לכפות על משרדי הממשלה מתוקף הקמתה של הוועדה הזו על פי חוק
מיקי לוי:
 ואני שמח שזה עלה כאן, כחלק מהפתרון העתידי
מיקי לוי:
      אני לא אחזור על כל הסיכומים שלי
מיקי לוי:
 ממשרד מבקר המדינה ביקשתי להביא בפני מבקר המדינה את הבקשה האישית שלי תוך 6 חודשים, לנסות ולהעלות את נושא האמצעים
מיקי לוי:
 מה אפשר כן לעשות כדי לכפות את זה על משרדי הממשלה ומשרד האוצר
מיקי לוי:
 זה נראה לי קצת יותר חשוב מהסכמים קואליציוניים כאלה או אחרים
מיקי לוי:
 ואני פוליטיקאי, מותר לי להגיד את זה
מיקי לוי:
 הנושא של תוכנית לאומית לנושא של אשפוז ילדים, החוסר לעומת הכסף באמצעים העלה כאן את זה
מיקי לוי:
 פרופסור משיבה, אז להיות בקשר איתו, לקחת את הטייטל של הדברים שהוא אמר את התובנות
מיקי לוי:
 והוא דיבר על עשרות מיליונים
מיקי לוי:
 עשרות מיליונים זה לא כסף
מיקי לוי:
 חברים 62 מיליארד שקל זה לא כסף
מיקי לוי:
 אז לנסות ולפתור את זה
מיקי לוי:
 ראש אגף לרפואת ילדים במשרד הבריאות קריטי
מיקי לוי:
 ולכן אני אומר מישהו שבשלב הראשון יגיד אוקי אתם, במשרד החינוך ממנים מישהו שיטפל בנושאי ילדים
מיקי לוי:
 אני לא מבין בזה, אבל אתם תפתרו לי את זה
מיקי לוי:
 גם ראש מחלקה להקים אצלכם דופקים במשרד של ראש אגף התקציבים, כסף
מיקי לוי:
 זה לא יקרה מחר אז בוא נתחיל את זה עם מה שיותר בעייתי מכסף
מיקי לוי:
 3 נושאים עלו פה, אולי 4 נושאים
מיקי לוי:
 אנחנו נפגשים בינואר למשהו גדול, רחב
מיקי לוי:
 דיון של מינימום 3 שעות כי זה יהיה דיון כבד
מיקי לוי:
 עכשיו היה רק דיון התנעה
מיקי לוי:
 אני לא מתכוון לרדת מהנושאים האלה, כי הילדים האלה זה דור העתיד של מדינת ישראל
מיקי לוי:
 אני שוב מודה לכם על ההשתתפות ועל הזמן שלכם
מיקי לוי:
צוהריים טובים
מיקי לוי:
 אני מתכבד לפתוח את הדיון השני של הוועדה לביקורת המדינה בנושא היבטי משילות בנגב
מיקי לוי:
 הדיון הזה עובר כחוט השני מהדיון הקודם שארך כשעתיים וחצי לגבי אובדן הביטחון האישי בחברה הישראלית, ובחברה הערבית בפרט
מיקי לוי:
 דנו במספר רב של היבטים, ממחסור בכוח אדם של 2,044 שוטרים במקצועות הליבה, ועד חוסרים בתחנות משטרה, חוסרים של חוקרים, מודיעין, טכנולוגיה, אמצעים, וגם חוסר תכלול של משרדי הממשלה על-ידי פרויקטור
מיקי לוי:
 ולכן אני רואה בנושא הזה קשר ישיר לדיון שהיה בשעתיים שחלפו
מיקי לוי:
 יש כאן היבטים רחבים מאוד בביקורת שעשה מבקר המדינה
מיקי לוי:
 אנחנו נצטמצם כמה שאפשר לנושא הפרוטקשן, כי אני לא מסוגל להקיף את שלל הנושאים
מיקי לוי:
 כל נושא כאן צריך ארבע שעות עבודה בערך
מיקי לוי:
 בנושא הפרוטקשן, עובר כחוט השני עם הדיון הקודם שעשינו
מיקי לוי:
 אז בבקשה, מבקר המדינה
צחי סעד:
 אנחנו מדברים על דוח ביקורת שעסק בהיבטים של משילות בנגב
צחי סעד:
 הדוח פורסם לפני כשנתיים, הנתונים שלו מתייחסים לתקופה שקצת לפני כן
צחי סעד:
 צריך להביא את זה בחשבון, יכול להיות שדברים השתנו, לא בטוח שתמיד לטובה, בהקשרים האלה
צחי סעד:
      כשאנחנו מדברים על משילות, על מה אנחנו מדברים? אנחנו מדברים על שני דברים, על יכולת הממשלה והרשויות הממלכתיות לפעול על פי הסמכויות שלהן בשני היבטים: אחד הוא ביצוע חוקים, החלטות ולאכוף אותם
צחי סעד:
 והשני הוא הספקת שירותים, עמידה על זכויות התושבים וסדר חברתי ראוי
צחי סעד:
 כשלמעשה אלה שני צדדים של מטבע
צחי סעד:
 מצד אחד, התושבים והאזרחים נדרשים לקיים את החובות שלהם, ומצד שני הממשלה נדרשת לקיים את החובות שלה כלפיהם
צחי סעד:
 צריך לזכור את זה כשמדברים על כל הדוח שעוסק בנושא המשילות
צחי סעד:
      נושא חשוב שהדוח לא עסק בו הוא סוגיית הקרקעות, שהיא חלק אינטגרלי מליבת הבעיות שדורשות פתרון, אבל לא עסקנו בנושא הזה בדוח הזה
צחי סעד:
     הדוח הוא למעשה דוח רוחבי של סוגיות בתחום המשילות, אכיפת החוק והספקת שירותים, שמירה על זכויות תושבים במגוון של נושאים
צחי סעד:
 נסקור את זה רק ברמה של נקודות
צחי סעד:
 צריך לזכור שחלק מהדברים הם ביצה ותרנגולת, לא ברור מה נולד לפני כן – ליקוי כזה או ליקוי אחר
צחי סעד:
 ואני אתייחס לזה
צחי סעד:
     נושא אחד שבדקנו הוא הנושא של תוכניות לפיתוח, תוכניות חומש לסיוע למגזר הבדואי
צחי סעד:
 תוכנית חומש לשנים 2017–2019, בדקנו את הוצאת התקציב של 3
צחי סעד:
2 מיליארד, ולמעשה חצי ממנו רק הוצא, וחצי ממנו לא הוצא
צחי סעד:
     הנושא של, על מי אנחנו מדברים כשמדברים על האוכלוסייה הבדואית בנגב, אומדן התושבים, יש פערים מאוד גדולים במספרים, יש פערים ברישום של תושבים, גם ברשויות מקומיות קיימות וגם בפזורה
צחי סעד:
     הנושא של שמות לרחובות, מספרים לרחובות, כתובות
צחי סעד:
 זה נושא שנראה לכאורה פעוט, אבל הוא מאוד מאוד משמעותי, ויש לו השלכות על אכיפה, על אכיפת גביית מיסים, על חלוקת דואר ועל דברים אחרים שקשורים במתן זכויות לתושבים
צחי סעד:
 אז יש היעדר של מיפוי ושיום של רחובות במקומות נרחבים
צחי סעד:
     הנושא של תפקוד רשויות מקומיות ותאגידי מים
צחי סעד:
 הצבענו על פערים משמעותיים בתשתיות, הצבענו על גבייה נמוכה של ארנונה, על גנבות מים, תופעה שהיא בהיקפים נרחבים, שיעור נשירה גבוה של תלמידים מבתי ספר, 30%, גבוה משמעותית מאוד ממגזרים אחרים בחברה הישראלית
צחי סעד:
     הנושא של תשתיות לאומיות שקיימות באזורי הנגב, הצבענו על פגיעות משמעותיות במתקנים של "מקורות", של חברת חשמל, של תש"ן
צחי סעד:
 ברור לכל אחד מה המשמעות של הדברים האלה
צחי סעד:
 היקפים נרחבים של התופעה, זו לא תופה זניחה בהקשרים האלה
צחי סעד:
     היבטים של איכות הסביבה, של היעדר תשתיות לטיפול בשפכים, ורשויות מקומיות בנווה מדבר ובאל קסום, והיישובים הלא מוכרים, אין בכלל תאגיד מים לטיפול בשפכים, תופעות של השלכות פסולת, פגרים, בהיקפים נרחבים, תחנות דלק פיראטיות וכו'
צחי סעד:
 כל זה גורם לפגיעות משמעויות באיכות הסביבה
צחי סעד:
     בתחום אכיפת החוק הצבענו על תופעות של פעילות פלילית בסמוך לבסיסי צבא, בסמוך לבסיס נבטים, בסמוך לבסיס צאלים, בנייה בלתי חוקית, פעילות פלילית במרחבים של בסיס צאלים, גנבות נשק, חממות קנאביס, פעילות פלילית נוספת
צחי סעד:
     הנושא של אכיפת חוקי תנועה בכבישים, בעיה קשה בתחום הזה
צחי סעד:
 הבאנו מספרים של עבריינות כביש, בריונות כביש, תופעות שהן מאוד משמעותיות ונמשכות תקופות ארוכות, לא מדברים פה על תקופה נקודתית, אלא על תופעות שנמשכות כבר מספר שנים
צחי סעד:
     נושא של גביית דמי חסות, תכף נתייחס לזה קצת יותר בפירוט
צחי סעד:
 טיפול חסר בתופעה הזאת
צחי סעד:
 תופעת פוליגמיה, גם כן טיפול חסר, בלשון המעטה, כמובן
צחי סעד:
     הנושא של תשלומי מס, דיווחים כוזבים לביטוח לאומי, גביית ארנונה נמוכה, קצבאות ביטוח לאומי שמשולמות לתושבים שלא מתגוררים בנגב, אלא ביהודה ושומרון בפועל
צחי סעד:
 ועוד מספר נקודות, שתכף נתייחס אליהן קצת יותר בהרחבה, בהתאם לדגשים שהצגת בתחילת הדיון
צחי סעד:
     בסך הכול, אדוני היושב-ראש, התמונה שעולה מהדוח בהקשר של משילות בנגב מראה תמונה קשה ועגומה של בעיות משילות חמורות, בשני היבטים: אחת, כמו שאמרתי, אכיפת החוק; שתיים, הספקת שירותים ושמירה על זכויות של תושבים שזכאים לשירותים ולזכויות האלה
צחי סעד:
     הדוח, למעשה, מצביע על מגוון של המלצות במגוון של תחומים, שאני אסקור רק את הבולטים או העקרוניים שבהם
צחי סעד:
 אז מתחייב, פשוט מתחייב מהדבר הזה, הוא גורם מתכלל שיהיה אחראי על תוכנית אסטרטגית שתכלול את כל התחומים הרלוונטיים לטיפול באוכלוסייה הלא יהודית, כמובן גם יעקוב אחרי הביצוע
צחי סעד:
      נדרשת תוכנית אסטרטגית, ובכלל זאת גם תוכנית רב-שנתית להשלמת כלל התשתיות הציבוריות
צחי סעד:
     נדרשת היערכות מתאימה של משרדי ממשלה וכלל הגורמים למיגור התופעות של הפגיעה בתשתיות תוך שיתוף פעולה ביניהם ורתימה של משטרת ישראל לנושא הזה
צחי סעד:
      ורשויות אכיפת החוק והמשטרה, המלצנו להן לתעדף בצורה יותר משמעותית את הטיפול של הפגיעה בתשתיות ואת הטיפול בתופעות הפליליות האחרות שהזכרתי פה: דמי חסות, גנבות נשק, פעילות פלילית, חממות וכל מה שקשור בזה
צחי סעד:
     ומילה נוספת, חשוב לומר, הדוח המליץ לפעול לצמצום הפערים בין היישובים הבדואיים לשאר היישובים בנגב, ובהקשר הזה חשוב לומר שאומנם אוכלוסיית הבדואים בנגב, שמנתה כ-270,000 איש בתקופה שאנחנו התייחסנו אליה, זה המספר שהוא, הערכה או אומדן לשנת 2018, 20% מתושבי הנגב, 3% מתושבי המדינה
צחי סעד:
 והצבענו בדוח גם בנושאים שפירטתי על מעורבות גבוהה יותר מהשיעור באוכלוסייה בנושאים שקשורים לפגיעה במשילות
צחי סעד:
      אבל צריך לזכור שהאוכלוסייה הזאת זכאית למסגרת כלכלית וחברתית שתאפשר לה להשתלב שילוב של ממש בחברה הישראלית, והמיצוב שלה היום כקבוצה הענייה ביותר בישראל מטיל על הממשלה לפעול להגברת המשילות בנגב, אמרתי, בשני היבטים: גם אכיפת החוק וגם הספקת השירותים, כדי לאפשר לאוכלוסייה הזאת להיחלץ מהמצב ולהעניק להם, במיוחד לדור הצעיר, כלים מתאימים להתפתחות בעתיד
צחי סעד:
     עכשיו, ברשותך, מכיוון שהנושא הוא מאוד רחב, נראה סרטון של דקה ונסקור בקצרה את הנושאים שביקשת לתת עליהם דגש
צחי סעד:
     אז ברשותך, ניתן סקירה קצרה על נתונים בהקשרים שביקשת לתת עליהם דגש
חנן פורת:
אנחנו נתרכז בהקשרים של פשיעה, אכיפה, סדר ציבורי
חנן פורת:
 אלה הנקודות שאנחנו ניגע בהן, ככה, בקצרה, כמה שאפשר
חנן פורת:
     אז זה באמת מראה פה נתונים רלוונטיים על פגיעה כספית ופיזית, בתשתיות לאומיות של חברת חשמל, של "מקורות", של תש"ן
חנן פורת:
 אנחנו רואים מעל מאה מקרים מדי שנה ל"מקורות", גנבת סולר, פגיעה בתשתיות, התחברויות פיראטיות
חנן פורת:
 חברת חשמל, גם כן, עשרות מיליוני שקלים נזק מדי שנה, התחברויות פיראטיות, גנבות שנאים וכו'
חנן פורת:
 אנחנו נראה בהמשך גם תמונות, גם לגבי תש"ן
חנן פורת:
 המון נזקים שקשורים לחברות ממשלתיות בהקשרים האלה של אכיפה
חנן פורת:
 רואים פה גם נתונים לגבי התחברויות פיראטיות, אפילו בטווח קצר
חנן פורת:
     יש פה כל מיני תמונות שאנחנו צילמנו, כצוות, כמובן יש הרבה יותר מזה, ומי שיסתובב בנגב, רואים מצד ימין, אם בכל הארץ בדרך כלל ברזים מרכזיים, שיברים מרכזיים, מגודרים, אז באזורים האלה, בגלל שכבר אין טעם כי כל הזמן פורצים אותן, אז זה פתוח
חנן פורת:
 זו תמונה שצילמנו במסגרת סיבוב שם
חנן פורת:
 רואים שם צינור שבור, רואים התחברות פיראטית בתל שבע
חנן פורת:
 גם כן, הכל מסיורים של המבקר
חנן פורת:
 בצד שמאל, מי שרואה, יש שם ממש ניסיון לגנבה של שנאי של חברת חשמל, המון שנאים נגנבים מדי שנה, נזקים של עשרות מיליונים לחברת חשמל בתקופת הביקורת רק מהדברים האלה
חנן פורת:
     דיברנו פה על היבטים ביטחוניים, על פלישה לשטחי אש, על תשתיות צבאיות שצמודים אליהן, צמודי גדר, מצד ימין זה בסיס נבטים, רואים ממש איך - - - אותם התיישבות בלתי מוסדרת
חנן פורת:
 מצד שמאל רואים גידולי סמים, חממות, יש לפי ההערכה מאות כאלה רק באזור צאלים
חנן פורת:
 ולמטה גם כן רואים תמונות שקשורות לשרפות שפוגעות שם, כמובן, פלישות, גנבות ציוד, גנבות נשקים
חנן פורת:
 כל הדברים האלה הם דברים שעלו במסגרת הפעילות הצבאים, צאלים, נבטים וכו', אבל למעשה בכל שטחי הצבא בנגב
חנן פורת:
     אז אנחנו המלצנו פה, דיברנו על ליקויים, על חברת חשמל, על אירועים של גנבה, התחברות פיראטית, פגיעה מכוונת בתשתיות, דיברנו על זה שכמו שנאמר גם בסרטון, שאין כמעט תשתיות מים, ביוב, היעדר תשתיות לטיפול בשפכים
חנן פורת:
 רוב הביוב שם נעשה באמצעות בורות ספיגה
חנן פורת:
 וגם ראינו שהמדינה בפועל לא מצליחה להתמודד עם כל מה שקשור לדרישה לשטחי אימונים ונשק, גנבת נשק, תופעות פליליות שקורות בכל שטחי צאלים ושטחים אחרים
חנן פורת:
 והמלצנו פה באמת על פעולות מדינתיות, כמובן, בשיתוף המשטרה, למלחמה בתופעות האלה, גם בשטחי הצבא וגם בהקשרים של החברות הממשלתיות: "מקורות", חברת חשמל וכו'
חנן פורת:
      הנושא של אכיפה, כל מה שדיברנו, מספר מישורים, דמי חסות
חנן פורת:
 המספר שמופיע פה מצד ימין למטה, 264 - - - דמי חסות, זה באמת קצה הקרחון, זה כלום
חנן פורת:
 אנחנו נפגשנו במסגרת הביקורת גם עם קבלנים, גם עם בעלי עסקים, גם עם אנשים שבונים בתים שם
חנן פורת:
 היינו בעמק שרה
חנן פורת:
 אנחנו נראה בשקף הבא תמונות של רחובות שלמים, שרשום שם מי המשפחה שגובה שם דמי חסות
חנן פורת:
 נפגשנו עם בעל מוסך שאומר: "אני מבחינתי לא מתלונן לאף אחד, אני יודע שככה זה עובד
חנן פורת:
 אני מטפל לחלק מהאנשים שפונים אליי ומאיימים עליי, אני מטפל ברכבים חינם, אני משלם פה דמי שמירה, בלי שומר, כמובן, בשביל שלא יפגעו בזה
חנן פורת:
 כל הזמן התעריפים עולים"
חנן פורת:
 היום זה נעשה אפילו עם חשבונית, הכול מסודר, לפעמים הכול על השולחן, אין פה באמת משהו שמוסתר
חנן פורת:
      ראינו גם תמונות של שפיכת פסולת, סתימת ערוצי נחל וכו'
חנן פורת:
      דיברנו פה גם בהקשר של פוליגמיה, ראינו שרק 5% מהתיקים מגיעים לכתבי אישום
חנן פורת:
 מאות מקרים שהמשטרה יודעת עליהם, שהרשויות יודעות עליהם, וכמעט הם במלחמה
חנן פורת:
     תעבורה היא באמת נושא כואב ששווה לדבר עליו דקה
חנן פורת:
 אנחנו מדברים באמת על נהיגה עבריינית פושעת, במגוון נושאים: נהיגה ללא ביטוח, ברכבים לא תקינים, בלי חגורות, נגד כיוון התנועה
חנן פורת:
 אני מדבר על נתונים שקיבלנו על מרכז השליטה ב-2018, 3,600 דיווחים על בריונות בכבישים, 34 מקרים על ירי בכבישים, 178 מקרים של זריקות אבנים, 62 מקרים של גמלים משוטטים, רואים פה 17 אנשים שנהרגו בכבישי הנגב מגמלים משוטטים
חנן פורת:
 כל הדברים האלה כמובן עולים מהנתונים
חנן פורת:
 וסתם נתון כדי לסבר את האוזן, אם אנחנו מדברים על כך שבאוכלוסייה הלא יהודית בנגב יש 10% שמחזיקים רישיון נהיגה, אז אם מעורבים מקבלים בערך 80% מהדוחות, ומעורבים ב-62% מהתאונות הקטלניות, זאת אומרת, עם הרוגים, מבחינת ההשפעה של הדבר הזה
חנן פורת:
     גם פה אתם רואים את הנושא של שפיכת פסולת, רואים פה מימין למעלה את מה שדיברנו עליו, הרחובות המסומנים, מי גובה את דמי החסות, הכול על השולחן, הכול ידוע
חנן פורת:
 למטה רואים תמונה שבה נהרג אזרח מהתנגשות בגמל
חנן פורת:
 בצד שמאל רואים, עוד פעם, מעקה בטיחות, גנבות של תמרורים, גנבות של תמרורים למכירה
חנן פורת:
 למעלה תמונות של נהיגה של ילדים בני 13, 14, זה דבר שהוא שכיח מאוד, המשטרה יודעת מזה, כולם יודעים מזה
חנן פורת:
      בשקף הבא יש נתון שקשור לאיכות הסביבה, אבל לא רק לאיכות הסביבה
חנן פורת:
 יש מפה שמראה את הקרבה של בערך 3,500 תלמידים שנמצאים צמוד, בערך 2
חנן פורת:
5 ק"מ מאזור תעשייה, מפעלים כימיים ברמת חובב
חנן פורת:
 כולם יודעים מזה, כולם מדברים על זה שאולי הדבר הזה יגיע לאסון בקנה מידה עצום
חנן פורת:
 הדרישה של המשרד לאיכות הסביבה היה בערך פי שניים, אבל בגלל דברים שקשורים לאכיפה, למנהלה, להתקשרויות בין גופים, הדבר הזה קיים גם היום
חנן פורת:
     דיברנו פה על המלצות בהקשר לבעיות פינוי פסולת, לטיפול בגביית דמי חסות, למיגור הנושא של נהיגה עבריינית בנגב, כל המלחמה בפוליגמיה
חנן פורת:
 צריך להבין, חלק גדול מהדברים הם דברים שקשורים למשטרה
חנן פורת:
 בדוח הצבענו על כך שהייתה החלטה מ-2016 להקים חמש תחנות משטרה
חנן פורת:
 בפעול יש שלוש תחנות שעדיין לא הקימו, וגם אלה שהקימו, יש בהן מחסור גדול של שוטרים, אני מניח שיורחב על זה בהמשך
חנן פורת:
     לא ניתנים שירותי דואר בנגב, בין היתר בשל פגיעה במחלקים, שבירה של תשתיות וכו'
חנן פורת:
 אבל אני חושב שהדברים האלה מדברים בעד עצמם
חנן פורת:
 עד כאן, מבחינתנו
חנן פורת:
 אם תרצה, אפשר להרחיב בכל נושא
מיקי לוי:
 רק בבוקר ראינו מה בתחנת עיירות וגם נגענו בזה בדיון הקודם, מחסור חמור בשוטרים, וגם אלה שנמצאים עוזבים
מיקי לוי:
 אני לא אלך לפי הסדר, יסלחו לי אנשי המשטרה, חבריי לשעבר
מיקי לוי:
 אז השומר החדש, און ריפמן, או מי מטעמכם שנמצא כאן, בבקשה
מיקי לוי:
      רק רגע לפני שתדברו
מיקי לוי:
 יש כאן הרבה משתתפים
מיקי לוי:
 זמן דיבור או זכות דיבור בין שתיים לשלוש דקות
מיקי לוי:
 אין ברירה, תאמיני לי, חברי הכנסת יודעים להכניס את כל הדברים שהם רוצים להגיד לשלוש דקות במליאה
שרה אסקין חזוני:
צוהריים טובים, כבוד היושב-ראש
שרה אסקין חזוני:
 קודם כול תודה רבה על ההזמנה
שרה אסקין חזוני:
 אני אעביר תכף את רשות הדיבור לחברי פה, תומר, חקלאי משדה משה
שרה אסקין חזוני:
 אני רק במשפט אחד אגיד בקצרה שבכל מה שקשור לתופעת הפרוטקשן, או דמי החסות בכל המרחב של ישראל, השומר החדש, מאז 2007 בעצם מסייע לחקלאים בשמירה בידיים עובדות וכדומה, ונחשף לתופעה הזאת שעולה בקצב מתמיד, במיוחד בשנים האחרונות
שרה אסקין חזוני:
 וזה הביא את השומר החדש לעיסוק יותר אינטנסיבי בנושא, כרגע ברמת המחקר, כמובן
שרה אסקין חזוני:
 דוח הפשיעה שנמצא פה בידי מציג את הנתונים של סקר שפתחנו למאות משיבים, מתוכם 300 משיבים בסך הכול, כאשר הנתונים הדרמטיים הם שמכל המשיבים, 73% מתוך ה-300 העידו שהם חוו ניסיון, או בפועל התקשרות עם דמי חסות
שרה אסקין חזוני:
 מפאת קוצר הזמן אני אעצור כאן
שרה אסקין חזוני:
 אני אעביר את רשות הדיבור לתומר
מיקי לוי:
בבקשה, שם מלא, תפקיד והשתייכות לפרוטוקול
תומר מנשה שבתאי:
שלום לכולם, שמי תומר שבתאי, חקלאי ממושב שדה משה, עצמאי, לא קשור לאף ארגון
תומר מנשה שבתאי:
     דיברו הרבה על פרוטקשן ודמי חסות
תומר מנשה שבתאי:
 אם תשאל באזור, קודם כול, שדה משה על המפה, מי שלא מכיר, כביש 6, מחלף קריית גת, 40 דקות מתל אביב, 40 דקות מבאר שבע, מרכז הארץ, בגדול
תומר מנשה שבתאי:
 לא איזה חור, סליחה על הביטוי, בנגב, 40 דקות אני מניע את הרכב, אני עם הבנות שלי בתל אביב
תומר מנשה שבתאי:
 זה על המיקום
תומר מנשה שבתאי:
     דיברו פה הרבה על פרוטקשן, אבל אם תשאל את החבר'ה, חקלאים, לא חקלאים, בעלי עסקים, תביא אותם לחדר כזה, תשאל אותם מי משלם פרוטקשן, לא יודע אם מישהו יהיה גיבור מספיק כדי להרים את היד ולהגיד שהוא משלם פרוטקשן, אני טוען שכולנו משלמים פרוטקשן
תומר מנשה שבתאי:
 מחירי הדירות, מחירי המים, מחירי הפירות והירקות, מחירי העסקים, במוסכים, כולנו משלמים את המחיר הזה של הפרוטקשן
תומר מנשה שבתאי:
     מילה על הדוח שקראתי, אף מילה על חקלאות, אף מילה על שטחים פתוחים, לא מדברים על זה בכלל
תומר מנשה שבתאי:
 עכשיו, רוב השטחים שאנחנו נוסעים בהם, כשנוסעים על כביש 6 או על כל כביש בארץ, אנחנו רואים חקלאות, מימין ומשמאל
תומר מנשה שבתאי:
 אני לא יודע להגיד את זה באחוזים, אבל זה אחוז גדול משטחי המדינה שהם שטחי חקלאות
תומר מנשה שבתאי:
 והשטחים האלה, לצערי, כבוד היושב-ראש, הם מופקרים
תומר מנשה שבתאי:
 אנחנו מופקרים
תומר מנשה שבתאי:
 ברגע שהמדינה, המשטרה, שעושה את המקסימום שהיא יכולה, אבל היא, כמו שאמרת קודם לכן, חסרות לה ידיים עובדות, חסרים לה רכבים, חסרים לה כלים כדי לטפל בתופעה הזאת של פשיעה חקלאית
תומר מנשה שבתאי:
     עכשיו, לי זה לא משנה אם אני משלם פרוטקשן, או אם גונבים לי מכלי דשן או גונבים לי פירות או פוגעים בי, זה לא משנה אם אני משלם את הפרוטקשן הזה מכיס ימין או מכיס שמאל, אני משלם אותו, זה לא משנה, וכולנו משלמים אותו
תומר מנשה שבתאי:
      פה נכנס הסיפור של השומר החדש
תומר מנשה שבתאי:
 השומר החדש, ברגע שהמתנדבים שלו, כשהרכבים שלו לא נמצאים בשטח, אנחנו סובלים מגבנות, מכל סוג ומכל דבר
תומר מנשה שבתאי:
 כשלא מצליחים לגנוב פירות, גונבים שעוני מים, כשלא מצליחים לגנוב שעוני מים, גונבים מערכות מים אחרות
תומר מנשה שבתאי:
 כשלא מצליחים לגנוב את זה, גונבים כלים חקלאיים, טרקטורים, טנדרים, הכול מהכול
תומר מנשה שבתאי:
 אנחנו שוק פתוח, בזאר, לשכנים שלנו
תומר מנשה שבתאי:
 אין משהו, לי, אישית, במשק, שלא נגנב לי, או פריט מסוים
תומר מנשה שבתאי:
 הכול גונבים, ואת הכול אני צריך להשלים
תומר מנשה שבתאי:
 לכן אני אומר, ואני חוזר עוד פעם, זה לא משנה אם אני משלם פרוטקשן או לא משלם פרוטקשן
תומר מנשה שבתאי:
 אנחנו כולנו משלמים את זה בדרך כזאת או אחרת
תומר מנשה שבתאי:
     לסיכום, אם יורשה לי, אם המדינה, המשטרה, הפרקליטות, יבינו שהשטחים הפתוחים הם, אני לא רוצה להשתמש במושגים בהגנה, אבל יבינו שזה קו המגע, שאנחנו בקו המגע או בקרב ההחזקה, יבינו שברגע שאנחנו חזקים בשטחים הפתוחים, אנחנו נסבול פחות מפשיעה אחרת
תומר מנשה שבתאי:
 פחות פריצות, פחות גנבות רכבים
תומר מנשה שבתאי:
 כל אירוע פלילי כזה או אחר, אם אנחנו נעצור את זה לפני שהם מגיעים אלינו ליישובים, אם נהיה חזקים בשטחים הפתוחים, אנחנו נהיה חזקים בכל מקום אחר
תומר מנשה שבתאי:
 תודה
נסיה יודיץ:
טוב, שלום
נסיה יודיץ:
 שמי נסיה יודיץ, אני ראש אגף תכנון במשרד לביטחון לאומי
נסיה יודיץ:
 אני נמצאת כאן יחד עם נציגי משטרת ישראל
נסיה יודיץ:
 אנחנו עיינו בדוח שמתייחס לבחינה של נתונים מהשנים 2020, ומה שאנחנו ויכולים להציג בשלב הזה, זה בעצם לתאר את הפעולות המרכזיות שעשה המשרד לביטחון לאומי בתקופה האחרונה בהקשר למשילות בנגב
נסיה יודיץ:
     אני אפתח ואומר שהשר לביטחון לאומי שם במיקוד העשייה שלו את הסוגיה של המשילות בנגב, פורסמו גם מטרות ויעדי השר, ויש התייחסות ספציפית גם לתהליכים האלה
נסיה יודיץ:
 ועכשיו, משהתקבלו המסגרות התקציביות, ובימים אלו מגובשות תוכניות העבודה, גם כן הדברים יבואו לידי ביטוי בצעדים אופרטיביים בתוך תוכניות העבודה
נסיה יודיץ:
     בשביל לתת מענה לסוגיות של משילות בנגב, המשרד ימשיך ליישם החלטות ממשלה 549, שעוסקות גם כן באופן ספציפי במרחב הנגב, והביאו לחיזוק של תחנות משטרה שנמצאות במרחב הנגב, שיעורי האיוש מבחינת ההתעצמות של התקנים באזור הנגב עומדים באותם היקפים של כלל החלטה של 549, אפילו טיפה יותר
נסיה יודיץ:
      יש החלטת ממשלה 1279 שעוסקת גם כן בחיזוק תחנות, וגם שם אנחנו נותנים מענה לתל שבע ולמשקי קהילה באזור הנגב
נסיה יודיץ:
 ויש היבטים נוספים שבהם אנחנו נותנים מענה לאזור, שאני מניחה שהם פחות במיקוד, שמדברים על - - - עם משרד הרווחה, וכך הלאה
נסיה יודיץ:
     נוסף על החלטות הממשלה שמבוצעות, גם משטרת ישראל מבצעת פעולות ייעודיות בהקשר למחוז דרום, ואנחנו נרחיב על כך בהמשך
נסיה יודיץ:
 הוקמו מפקדות משימתיות שפועלות בהקשר הזה
מיקי לוי:
אז רק תפרטי לנו
מיקי לוי:
 עד עכשיו זה היה כותרות
מיקי לוי:
 חלק מהחלטות הממשלה אנחנו מכירים, אני יכול לגלות את אוזנך שבערך 10,000 החלטות ממשלה לא מבוצעות
מיקי לוי:
 בערך
מיקי לוי:
 אז תגידי לי מה הפעולות האופרטיביות
מיקי לוי:
 מלבד הכותרת
מיקי לוי:
 מה? מה עושים? מה עשו שלשום, מה עושים מחר בבוקר? כדי שאני אוכל לעשות איזשהו דיון המשך, ביקורת, בעוד כמה חודשים
מיקי לוי:
     שמענו כאן את מבקר המדינה שמפרט פעולות עברייניות מכאן עד להודעה חדשה
מיקי לוי:
 שמענו את החקלאי משדה משה
מיקי לוי:
 מה עשיתם, מה עושים? תפרטי לנו
מיקי לוי:
 אל תיתני לי כותרות
מיקי לוי:
 את יכולה להגיד, עדיין אין לי תוכנית פעולה, עדיין לא נתנו לי את התקציב, אני אבוא אליך בעוד ארבעה חודשים, אני אפרט
מיקי לוי:
 זה בסדר
מיקי לוי:
 אבל אני רוצה לדעת
מיקי לוי:
 אני לא יכול לבוא ולהסתפק רק בכותרות
מיקי לוי:
 הדוח הזה, מתי יצא? הדוח הזה יצא לפני שנתיים, אני בא גם בטענות אל עצמי, לא רק אלייך
מיקי לוי:
 מה עשינו? מה מתכוונים לעשות? מה עשינו, אני קצת יודע, כי יושב פה חבר הכנסת סגלוביץ', שתכלל את הנושא
מיקי לוי:
 תגידו לי מה הלאה, כי אנחנו מאוד מאוד מודאגים ממה הלאה
מיקי לוי:
 ואם את יודעת כבר כמה תקציב, אני אשמח לשמוע כדי לרשום אותו בפרוטוקול ולבקר אותו בעוד כמה חודשים
נסיה יודיץ:
טוב, אז אני כן אבוא ואומר שלגבי מחוז דרום בנגב אני כן אעשה איזושהי התייחסות, לא רק למשטרת ישראל, ולאחר מכן אני כן אשמח שהנציגים כאן גם כן יקבלו את רשות הדיבור
נסיה יודיץ:
     אז משטרת ישראל חיזקה, כשליש מהתקנים שהוקצו ב-549 הוקצו למחוז הדרום
נסיה יודיץ:
 ניתן שם דגש גם כן על כנופיות וארגוני פשיעה
נסיה יודיץ:
 ניתן מענה ל - - -, ניתן חיזוק לימ"ר, ניתן חיזוק גם כן לתחנות